Diari Oficial de la Generalitat Valenciana


Sumari del DOGV 7906, del 28-10-2016 (2016/8544)

RESOLUCIÓ de 25 d'octubre de 2016, de la Sotssecretaria, sobre delegació de competències en determinats òrgans de la Conselleria d'Educació, Investigació Cultura i Esport.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7906

Data del DOGV
:   28-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8544


Data del document
:   25-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 25 d'octubre de 2016, de la Sotssecretaria, sobre delegació de competències en determinats òrgans de la Conselleria d'Educació, Investigació Cultura i Esport. [2016/8544]  
A fi de dotar de major agilitat la gestió dels assumptes la competència dels quals té assignada aquesta sotssecretaria, i d'acord amb el principi d'eficàcia que regeix l'actuació de les administracions públiques, es considera necessària l'aprovació d'una nova resolució de delegació de competències.  
Per això, i de conformitat amb el que estableixen els articles 9 i 10 de la Llei 40/2015, d'1 d'octubre, de Règim Jurídic del Sector Públic, i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Secretaria General Administrativa les competències relatives a les resolucions i els actes administratius en els assumptes següents:  
1. L'emissió d'informes sobre concessió de llicències sense retribució, reconeixement de compatibilitat així com els informes preceptius en les sol·licituds de prolongació del servei actiu del personal no docent.  
  
2. L'emissió de propostes i autoritzacions de comissions de serveis, així com les propostes de provisió de llocs vacants mitjançant el nomenament de funcionari interí d'urgència, o si és el cas, de personal laboral temporal.  
3. L'adscripció temporal del personal funcionari dels serveis centrals de la Conselleria, que no ocupe llocs singularitzats, a unitats orgàniques o funcionals distintes, sempre que no supose cap canvi de localitat, situació d'expectativa de destinació o d'excedència forçosa.  
  
4. La proposta d'adscripció provisional a llocs de treball la forma de provisió dels quals siga la de concurs.  
5. La resolució de sol·licituds de millora voluntària de l'acció protectora de la Seguretat Social en situació d'incapacitat temporal derivada de malaltia comuna i accident no laboral respecte del personal adscrit als serveis centrals de la Conselleria.  
6. Control horari, vacances, reduccions de jornada, flexibilitat de l'horari de treball, permisos i llicències de competència d'aquesta sotssecretaria del personal adscrit als serveis centrals de la Conselleria.  
  
7. La deducció de retribucions pels dies d'absència en el treball motivades per malaltia o accident que no donen lloc a una situació d'incapacitat temporal, quan superen el límit establit en el Decret 96/2014, de 13 de juny, del Consell, pel qual es determinen les condicions del règim d'absències en el treball per malaltia o accident que no donen lloc a deducció de retribucions.  
8. La deducció d'havers per l'exercici del dret de vaga, així com les deduccions d'havers que tinguen la causa en incompliment de jornada, en les condicions establides en la Llei 10/2010, de 9 de juliol, d'ordenació i gestió de la funció pública valenciana, i en el conveni col·lectiu del personal laboral al servei de l'Administració autonòmica respecte del personal adscrit als serveis centrals de la Conselleria.  
  
  
Segon  
Delegar en la persona titular de la Subdirecció General de Règim Econòmic les competències relatives a les resolucions i els actes administratius, en els assumptes següents:  
1. Autoritzacions que expressament incloguen l'existència de crèdit adequat i suficient per a formalitzar contractacions laborals temporals, i el nomenament de funcionaris interins per a la cobertura de llocs d'atenció directa que tinguen el seu origen en substitucions per incapacitat temporal o llicències per maternitat.  
2. L'exercici de les competències sobre la gestió del capítol I de la classificació econòmica dels Pressupostos de la Generalitat quant a incidències en nòmina respecte del personal no docent adscrit a aquesta conselleria.  
3. La facultat d'autoritzar la despesa per la inscripció i assistència a cursos, jornades, conferències i altres activitats formatives respecte del personal no docent adscrit a aquesta conselleria.  
  
Tercer  
Delegar en les persones titulars de les direccions territorials de la Conselleria d'Educació, Investigació, Cultura i Esport, dins del seu respectiu àmbit, les competències relatives a les resolucions i els actes administratius en els assumptes següents:  
1. Reconeixement dels complements específics de festivitat, nocturnitat i turnicitat, respecte al personal adscrit a llocs de treball de les direccions territorials respectives.  
2. Control horari, vacances, reduccions de jornada, flexibilitat de l'horari de treball, permisos i llicències del personal no docent.  
3. Aprovació anual dels horaris de treball del personal els serveis de treball del qual són a torns o no són d'índole burocràtica.  
4. La competència per a tramitar i resoldre els procediments d'aplicació de la millora voluntària de l'acció protectora de la Seguretat Social, establits en l'Ordre 12/2014, de 9 de juliol, de la Conselleria d'Hisenda i Administració Pública.  
  
Quart  
Es delega la competència per a l'aprovació dels comptes justificatius de les despeses imputables a les caixes fixes en les persones titulars de les secretaries autonòmiques en l'àmbit de les seues competències respectives.  
  
Cinqué  
En cas de vacant, absència o malaltia dels titulars dels òrgans delegats en la present resolució, les competències delegades seran exercides per qui designe la persona titular de la Sotssecretaria.  
  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Sisé  
La present delegació de competències podrà ser revocada, en qualsevol moment, per l'òrgan delegatori, conforme a l'article 9.6 de la Llei 40/2015, d'1 d'octubre, de Règim Jurídic del Sector Públic. La delegació de competències que s'efectua a través de la present resolució s'entén sense perjuí que en qualsevol moment la persona titular de la Sotssecretaria puga avocar el coneixement i la resolució de quants assumptes crega oportuns, en els termes i amb els requisits que estableix l'article 10 de la Llei 40/2015, d'1 d'octubre, de Règim Jurídic del Sector Públic.  
  
Seté  
Sempre que es faça ús d'aquesta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegatori, sense que càpia la delegació de les competències delegades.  
  
Huité  
Queden sense efecte quantes resolucions i actes administratius s'oposen al que estableix aquesta resolució.  
La Resolució de 20 d'abril de 2012, de la Sotssecretaria de la Conselleria d'Educació, Formació i Ocupació, sobre delegació de competències en determinats òrgans de la Conselleria d'Educació, Formació i Ocupació.  
  
Nové  
La present resolució de delegació de competències produirà efectes a partir de l'endemà de la seua publicació en el Diari Oficial de la Generalitat Valenciana.  
  
Contra el present acte, que esgota la via administrativa, les persones interessades podran interposar un recurs contenciós administratiu en el termini de dos mesos, a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjuí que les persones interessades puguen interposar-ne qualsevol altre que estimen procedent.  
  
València, 25 d'octubre de 2016.- El sotssecretari: Josep Joan Vidal Borrás.